Babelscape/SREDFM huggingface dataset:
Ιουστινιανή Πρώτη

Η Ιουστινιανή Πρώτη ("σερβικά : Царичин град") ήταν μια βυζαντινή πόλη που υπήρξε την περίοδο 535-615, και σήμερα αρχαιολογικός χώρος, κοντά στο σημερινό Λέσκοβατς στη νότια Σερβία. Ιδρύθηκε από τον αυτοκράτορα Ιουστινιανό Α΄ και χρησίμευσε ως η έδρα της αρχιεπισκοπής που είχε την δικαιοδοσία των κεντρικών Βαλκανίων.

Το 1979 η Ιουστινιανή Πρώτη προστέθηκε στους αρχαιολογικούς χώρους εξαιρετικής σημασίας που προστατεύονται από την Δημοκρατία της Σερβίας.
Πολιορκία της Μαντζικέρτ (969 ή 970)

Η Πολιορκία της Μαντζικέρτ (969 ή 970) ήταν μία μάχη που έγινε το 969 ή 970, οι αρμενικές πηγές λένε το 417 έτος των Αρμενίων. Αντίπαλοι ήταν ο Βυζαντινός στρατός και οι κάτοικοι του Μαντζικέρτ που αποτελούσε έδρα του αμηρά των Καϊσίκων.

Στρατηγός των βυζαντινών ήταν ο Βάρδας Σκληρός ο οποίος αναφέρεται ότι πολιόρκησε την πόλη με μεγάλο στρατό και την κυρίευσε. Μετά ο Σκληρός έδωσε εντολή και γκρεμίστηκαν τα τείχη της. Το 976 όταν και ξέσπασε στάση υπό τον Βάρδα Σκληρό οι Αρμένιοι με αρχηγό τον Μπάτ αμηρά του Ενφρκερτ και του Χλατ επανακατέλαβε την πόλη.
Λεσνήκ

Η Λεσνήκ ("σερβικά : Lesnik") ήταν ένας βυζαντινός οχυρωμένος οικισμός στα Βαλκάνια σε άγνωστη σήμερα θέση στην σημερινή Σερβία, η οποία αναφέρεται από τον Κωνσταντίνο Πορφυρογέννητο. 

Ο Πορφυρογέννητος την αναφέρει ανάμεσα στους οχυρωμένους οικισμούς των Σλάβων που είχαν επικοίση τα παράλια της Αδριατικής.

Η τοποθεσία της είναι άγνωστη, αλλά έχει συνδεθεί με τις σημερινές :
** Το τοπωνύμιο Λιεσνίτσα 
* Στα Ντέρντεντα , Βοσνία και Ερζεγοβίνη 
* Στην Τούζλα, Βοσνία και Ερζεγοβίνη 
* Στο Κούσεβο, Σερβία 
** Το τοπωνύμιο Λεσνίτσα
* Στην Λοζνίτσα, Σερβία
* Στο Ποντουίεβο, Κοσσυφοπέδιο
** Το τοπωνύμιο Λεζνίτσα 
* Στο Τργκοβίστε, Σερβία
Τζαμί Τζισταράκη

thumb|250px|Το Τζαμί Τζισταράκη από πιο κοντινή απόσταση
Το Τζαμί Τζισταράκη (ή Τζισδαράκη) είναι οθωμανικό τζαμί το οποίο κατασκευάστηκε το 1759 στην πλατεία Μοναστηρακίου, στο κέντρο της Αθήνας. Σήμερα λειτουργεί ως παράρτημα του Μουσείου Ελληνικής Λαϊκής Τέχνης και στεγάζει τη Συλλογή Κεραμικής του Β. Κυριαζόπουλου.
Πέτρα Μίαντε

H Πέτρα Μίαντε (Petra Mede) γεννήθηκε στη Στοκχόλμη στις 7 Μαρτίου 1970 και είναι Σουηδή κωμικός, χορεύτρια και τηλεοπτική παρουσιάστρια. Μεγάλωσε στο Γκέτεμποργκ. Η Μίαντε είναι γνωστή για τους ρόλους που έχει παίξει στη Σουηδική τηλεόραση, αλλά και για διάφορα σόου που έχει παρουσιάσει. Το 2009 υπήρξε σημαντική χρονιά στην καριέρα της, καθώς παρουσίασε για πρώτη φορά το Melodifestivalen, τον Σουηδικό εθνικό τελικό για την επιλογή του τραγουδιού που θα εκπροσωπήσει την χώρα στον Διαγωνισμό Τραγουδιού της Eurovision. Επίσης, ψηφίστηκε ώς η καλύτερη γυναίκα Σουηδή κωμικός. Το 2013, παρουσίασε τον Διαγωνισμό Τραγουδιού Eurovision 2013, στο Μάλμε, αφού η Λορίν νίκησε στον διαγωνισμό της προηγούμενης χρονιάς στο Μπακού, όπου συμμετείχε σε ένα από τα Interval Acts του τελικού. Επίσης ήταν παρουσιάστρια στην Eurovision 2016 στην Στοκχόλμη, μαζί με τον Μανς Ζέλμερλοου, τον νικητή της Eurovision 2015 που έγινε στην Βιέννη.
Κούρης Ερήμης

Ο Αθλητικός Μορφωτικός Σύλλογος Κούρης Ερήμης είναι κυπριακή ποδοσφαιρική ομάδα με έδρα την Ερήμη της επαρχίας Λεμεσού. Ιδρύθηκε το 1966. Χρώματα της ομάδας είναι το κόκκινο και το άσπρο.
Ένωση Νέων Ύψωνα - Διγενής Ύψωνα

Η Ένωση Νέων Ύψωνα - Διγενής Ύψωνα είναι κυπριακή ποδοσφαιρική ομάδα από τον Ύψωνα της Λεμεσού. Χρώματα της ομάδας είναι το πράσινο και το κίτρινο.
Νασιρίγια

Η Νασιρίγια (αραβικά: الناصرية) είναι πόλη στο νοτιοανατολικό Ιράκ, πρωτεύουσα του κυβερνείου Ντι Καρ. Η Νασιρίγια υπολογίστηκε ότι το 2011 είχε περίπου 525.000 κατοίκους και είναι η μεγαλύτερη πόλη στο κυβερνείο και η ένατη μεγαλύτερη στη χώρα.. Η πόλη βρίσκεται στις όχθες του Ευφράτη κοντά στην αρχαία πόλη Ουρ.

Η πόλη ιδρύθηκε το 1872 ώστε να γίνει το διοικητικό κέντρο του σαντζακίου Μουνταφίκ και πήρε το όνομά της από τον Νασίρ Πασά, ο οποίος τέθηκε επικεφαλής του σαντζακίου. Το 1934 ιδρύθηκε στη πόλη το ιρακινό κομμουνιστικό κόμμα. Η πόλη έχει στη μεγάλη πλειονότητά της σιιτικό πληθυσμό.
Φουάντ Μασούμ

Ο Φουάντ Μασούμ (Muhammad Fuad Masum, αραβικά: فؤاد معصوم, γεννήθηκε το 1938) είναι βετεράνος Κούρδος πολιτικός. Έπειτα από τις βουλευτικές εκλογές του 2014 εξελέγη ως ο 7ος Πρόεδρος του Ιράκ και έγινε ο δεύτερος πρόεδρος του Ιράκ που δεν είναι αραβικής καταγωγής μετά τον προκάτοχό του, Τζαλάλ Ταλαμπανί. Υπηρέτησε στο αξίωμα του προέδρου από τις 24 Ιουλίου 2014 ως τις 2 Οκτωβρίου 2018.
Ξανθός Πειρασμός

Η ταινία Ξανθός Πειρασμός (Πρωτότυπος τίτλος Platinum Blonde) είναι σοφιστικέ κωμωδία παραγωγής 1931 σε σκηνοθεσία Φρανκ Κάπρα με πρωταγωνιστές τους Λορέτα Γιανγκ, Ρόμπερτ Γουίλιαμς και Τζιν Χάρλοου.
Κάστρο Μαρκελλών

Το Κάστρο Μαρκελλών είναι μεσαιωνικό βυζαντινό φρούριο, όπου τα ερείπια του βρίσκονται στην Ανατολική Θράκη και στην σημερινή νοτιοανατολική Βουλγαρία κοντά στο Μπουργκάς. Το κάστρο απέχει 7,5 χιλιόμετρα από τη σύγχρονη πόλη της Καρνομπάτ. Στην περιοχή έγιναν δύο αξιοσημείωτες μεσαιωνικές μάχες μεταξύ Βυζαντινών και Βουλγάρων, η Μάχη της Μαρκελλών του 756 και της Μάχης του Μαρκελλών του 792.
BBC Radio Jersey

Το BBC Radio Jersey ("BBC Ραδιόφωνο Τζέρσεϊ") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Τζέρσεϊ. Ο σταθμός εκπέμπει από τα στούντιό του, τα οποία βρίσκονται στο Σεντ Χέλιερ στους 88.8 στα FM και στους 1026 στα AM. Επίσης, ο σταθμός εκπέμπει και μέσω διαδικτύου από την υπηρεσία BBC iPlayer.
Κωνσταντιάνα Δάφνη

Η Κωνσταντιάνα Δάφνη ήταν βυζαντινή οχύρωση που εγκαινιάστηκε πιθανότατα το 327 στην αριστερή όχθη του Δούναβη, στη σημερινή Ρουμανία απέναντι από το Τρανσμαρλίσκα, σημερινό Τουτρακάν της Βουλγαρίας, στο δέλτα του ποταμού Αργκές. Το 367 ο αυτοκράτορας Ουάλης διέσχισε τον Δούναβη στη Δάφνη χρησιμοποιώντας μια πλωτή γέφυρα. Αναφέρθηκε από τον Αμμιανό Μαρκελίνο και τον Προκόπιο Καισαρείας.

Η θέση του είναι άγνωστη, σήμερα πιστεύεται ότι η πιο πιθανή θέση του είναι στο Γκραντίστεα, ενώ μερικοί ιστορικοί πιστεύουν ότι η Δάφνη είναι το σημερινό Κάστρο Σουκιντάβα.
BBC Radio Devon

Το BBC Radio Devon ("BBC Ραδιόφωνο Ντέβον") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Ντέβον. Ο σταθμός εκπέμπει από τα στούντιό του, τα οποία βρίσκονται στο Πλίμουθ στους 94.8, 95.7, 96.0, 103.4 και 104.3 στα FM και στους 801, 990, 855, 1458 στα AM. Επίσης, ο σταθμός εκπέμπει μέσω ψηφιακού ραδιοφώνου και μέσω διαδικτύου από την υπηρεσία BBC iPlayer.
Παϊγιάκο

Το Παϊγιάκο (ισπανικά: "Paillaco") είναι μια πόλη και κοινότητα στη νότια Χιλή. Βρίσκεται στην επαρχία Βαλδίβια της περιοχής Λος Ρίος, και είναι περίπου 48 χλμ νοτιοανατολικά της Βαλδίβια.

Σύμφωνα με την απογραφή του 2002, το Παϊγιάκο εκτείνεται σε μια έκταση 896 χλμ² και είχε 19.237 κατοίκους.

Ως κοινότητα, το Παϊγιάκο είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

Η κοινότητα εκπροσωπείται στη Γερουσία της Χιλής από τον πρώην πρόεδρο Εδουάρδο Φρέι Ρουίς Τάγλε.
Τρυφερές Σχέσεις

Η ταινία Τρυφερές Σχέσεις (αγγλ. Tender Mercies) είναι κοινωνικό δράμα παραγωγής 1983 σε σκηνοθεσία Μπρους Μπέρεσφορντ που πραγματεύεται τη ζωή ενός αλκοολικού τραγουδιστή της κάντρι. Πρωταγωνιστής της ταινίας είναι ο Ρόμπερτ Ντυβάλ ο οποίος πλαισιώνεται από τους Τες Χάρπερ, Μπέτι Μπάκλεϊ, Έλεν Μπάρκιν και Γουίλφορντ Μπρίμλεϊ. Η ταινία ήταν υποψήφια για 5 Όσκαρ το 1983, μεταξύ των οποίων και για Όσκαρ Καλύτερης Ταινίας και χάρισε στο Ρόμπερτ Ντυβάλ το Όσκαρ Α' Ανδρικού Ρόλου, ενώ βραβεύτηκε επίσης με Όσκαρ Καλύτερου Πρωτότυπου Σεναρίου.
Κασρ ιμπν Βαρντάν

thumb|250px|Διατηρητέες καμάρες της εκκλησίας
Το Κασρ ιμπν Βαρντάν ("αραβικά : قصر أبن وردان") είναι ένα βυζαντινό στρατιωτικό συγκρότημα του 6ου αιώνα που βρίσκεται στην συριακή έρημο , περίπου 60 χιλιόμετρα βορειοανατολικά από την Χάμα κοντά στην πόλη Αλ Χαμράα.

Το συγκρότημα του παλατιού, η εκκλησία και οι στρατώνες ανεγέρθηκαν στα μέσα του έκτου αιώνα από τον βυζαντινό αυτοκράτορα Ιουστινιανό Α΄ (527-565) ως μέρος της αμυντικής γραμμής (μαζί με την Ρεσάφα και την Χαλαμπίγιε) εναντίον των Σασσανιδών Περσών. Το μοναδικό του στυλ, "εισάγεται" απευθείας από την Κωνσταντινούπολη και δεν βρέθηκε πουθενά αλλού στη σημερινή Συρία, μάλλον επιλέχθηκε για να εντυπωσιάσει τις τοπικές φυλές των Βεδουίνων και να εδραιώσουν τον έλεγχό τους. Ο βασάλτης που χρησιμοποιήθηκε στην κατασκευή του μεταφέρθηκε από κάπου μακριά βόρεια ή στα νότια από την περιοχή και οι μαρμάρινοι κίονες και κιονόκρανα υποτίθεται ότι μεταφέρθηκαν από την Απάμεια.
Οικογένεια Σαρανταπήχου

Η Οικογένεια Σαρανταπήχου ήταν σπουδαία και πλούσια βυζαντινή οικογένεια της Αθήνας, μέλη της ανέβηκαν σε πολλά αξιώματα με την Ειρήνη να γίνεται αυτοκράτειρα της Βυζαντινής Αυτοκρατορίας. Τον 9ο αιώνα μέλη της οικογένειας αναφέρονται ότι εγκαταστάθηκαν στην ορεινή Κορινθία, και θεωρούνται οικιστές και ονοματοδότες του χωριού Σαραντάπηχο Κορινθίας. Ιδιοκτησία της οικογένειας πιθανολογείται ήταν ο ναός της Παναγίας Γοργοεπηκόου στην Αθήνα. 

Σημαντικά μέλη της οικογένειας ήταν οι :
* Ειρήνη, αυτοκράτειρα του Βυζαντίου.
* Κωνσταντίνος Σαραντάπηχος, διοικητής της Αθήνας.
* Θεοφύλακτος Σαραντάπηχος, σπαθάριος.
* Ρωμανός Σαραντάπηχος, ιδρυτής της μονής Προφήτου Ηλία Κούτου.
Ενβιγάδο Φούτμπολ Κλουμπ

Η Ενβιγάδο Φούτμπολ Κλουμπ είναι μια επαγγελματική ποδοσφαιρική ομάδα από το Ενβιγάδο της Κολομβίας. Ιδρύθηκε στις 14 Οκτωβρίου 1989 και ήταν η πρώτη κολομβιανή ομάδα από τη δεύτερη κατηγορία που προβιβάστηκε στη Categoría Primera A το 1991. Έδρα της ομάδας είναι το Estadio Polideportivo Sur, χωρητικότητας 14000 θεατών.
Οικογένεια Κατακαλών

Η Οικογένεια Κατακαλών ήταν μια βυζαντινή αρχοντική οικογένεια του 10ου έως 12ου αιώνα.

Το πρώτο βεβαιωμένο μέλος της οικογένειας είναι ο Λέων Κατακαλών, ο οποίος υπηρέτησε ως δομέστικος των σχολών το 900. Τον 11ο αιώνα από επιμειξία μέσω γάμων με άλλες αριστοκρατικές οικογένειες, συχνά έφεραν διπλά επώνυμα, ενώ ένας κλάδος της οικογένειας φαίνεται ότι ανέλαβε το όνομα "Μαυροκατακαλών". Τα περισσότερα από τα μέλη της οικογένειας είναι γνωστά ως στρατιωτικοί αξιωματούχοι, όπως ο Δημήτριος Κατακαλών, κατεπάνω, ή τον διοικητή και στρατιωτικό συγγραφέα Κατακαλών Κεκαυμένος. Η οικογένεια έγινε ιδιαίτερα γνωστή στο πλαίσια της βασιλείας των Κομνηνών αυτοκρατόρων, ο Κωνσταντίνος Ευφορβηνός Κατακαλών ήταν ένας από τους πιο σημαντικούς στρατηγούς του Αλεξίου Α΄ Κομνηνού, και ο γιος του Νικηφόρου Κατακαλών παντρεύτηκε την κόρη του αυτοκράτορα Μαρία. Γιοι τους κατέλαβαν υψηλές θέσεις εξουσίας, ομοίως ο Νικόλαος Μαυροκατακαλών και οι γιοι του Μαριανός και Γρηγόριος ήταν στρατιωτικοί διοικητές στην εποχή του Αλεξίου Α.

Μετά τον 12ο αιώνα, η οικογένεια έπεσε στην αφάνεια.
Κομμουνιστικό Κόμμα Ουκρανίας

Το Κομμουνιστικό Κόμμα Ουκρανίας (Ουκρανικά: Комуністична партія України, Komunistychna Partiya Ukrayiny ή KPU) είναι ένα κομμουνιστικό κόμμα στην Ουκρανία με Πρώτο Γραμματέα τον Πέτρο Σιμονένκο. Παρότι ήταν μεγάλο κόμμα πριν από την Πορτοκαλί Επανάσταση, στις εκλογές του ουκρανικού κοινοβουλίου το 2012 έλαβε 13.18% και λόγω εκλογικού νόμου μόλις 32 στις 450 έδρες.

Μετά την ανατροπή του Βίκτορ Γιανουκόβιτς τον Φεβρουάριο του 2014, το κόμμα έχει απειληθεί με απαγόρευση των δραστηριοτήτων του με την κατηγορία ότι εμπλέκεται στο κίνημα απόσχισης από την Ουκρανία στις ανατολικές περιοχές αλλά και στο ότι η ιδεολογία του κομουνιστικού κόμματος ισοδυναμεί με τη Ναζιστική Γερμανία - Τρίτο Ράιχ και θεωρείται ένα από τα βασικά αίτια της γενοκτονίας του Ουκρανικού λαού.Η Κοινοβουλευτική Ομάδα του Κομμουνιστικού Κόμματος Ουκρανίας διαλύθηκε την 24η Ιουλίου 2014 δύο μέρες μετά την αλλαγή του κανονισμού του ουκρανικού κοινοβουλίου η οποία χαρακτηρίστηκε φωτογραφική για το συγκεκριμένο κόμμα.
Ευρωπαϊκό Πρωτάθλημα Καλαθοσφαίρισης Ανδρών Κ-18 2014

Το Ευρωπαϊκό Πρωτάθλημα Καλαθοσφαίρισης Ανδρών Κ-18 2014 είναι η 31η διοργάνωση της FIBA για τις ηλικίες κάτω των 18 ετών. Διεξάγεται στο Ικόνιο της Τουρκίας και συμμετέχουν 16 ομάδες. Η διοργάνωση διεξάγεται στο διάστημα 24 Ιουλίου-3 Αυγούστου. Περσινή πρωταθλήτρια είναι η Τουρκία. Η Τουρκία υπερασπίστηκε τον τίτλο της και πήρε το τρόπαιο και στην φετινή διοργάνωση.
Αμαλασούνθα

Η Αμαλασούνθα ("Amalasunta", περί το 495 - 30 Απριλίου 534 ή 535) αντιβασίλισσα των Οστρογότθων της Ιταλίας (526 - 534) και βασίλισσα των Οστρογότθων (534 - 535) ήταν η μικρότερη κόρη του Θεοδώριχου του Μέγα από την δυναστεία των Αμαλών. Έμεινε γνωστή στην ιστορία για τις στενές σχέσεις της με τον Ρωμαίο αυτοκράτορα Ιουστινιανό οι οποίες τελικά είχαν αποτέλεσμα να αποφασίσει να επιτεθεί στρατιωτικά ο Ιουστινιανός Α´ στην Ιταλική χερσόνησο μετά την δολοφονία της.
Β΄ κατηγορία ποδοσφαίρου ανδρών Κύπρου 1987-88

Η Β΄ κατηγορία ποδοσφαίρου ανδρών Κύπρου 1987-88 ήταν η 33η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Κεραυνός Στροβόλου για 2η φορά στην ιστορία του.
Νέα Ελληνική Ραδιοφωνία, Ίντερνετ και Τηλεόραση

Η Νέα Ελληνική Ραδιοφωνία, Ίντερνετ και Τηλεόραση (συντομογραφία: ΝΕΡΙΤ) ήταν ο δημόσιος ραδιοτηλεοπτικός φορέας της Ελλάδας από τις 4 Μαΐου 2014 μέχρι τις 11 Ιουνίου 2015.

Είχε την έδρα της στην Αθήνα, στο Ραδιομέγαρο της Αγίας Παρασκευής. Λειτουργούσε τρία τηλεοπτικά κανάλια (ΝΕΡΙΤ 1, ΝΕΡΙΤ Plus και ΝΕΡΙΤ HD) καθώς και πέντε ραδιοφωνικούς σταθμούς (Πρώτο, Δεύτερο και Τρίτο Πρόγραμμα, Kosmos και την περιφερειακής εμβέλειας ΝΕΡΙΤ Μακεδονίας 102 FM). Τα έσοδά της προέρχονταν από ανταποδοτικό τέλος και από διαφημίσεις.

Ιδρύθηκε στις 26 Ιουλίου 2013, ύστερα από το κλείσιμο της ΕΡΤ, ενώ μέχρι να βρεθεί σε επιχειρησιακή επάρκεια, τα καθήκοντα δημόσιου ραδιοτηλεοπτικού φορέα εκτελούσε η μεταβατική Δημόσια Τηλεόραση (ΔΤ). Την ίδια ημέρα ορίστηκε και το καταστατικό. Το πρώτο κανάλι της ΝΕΡΙΤ ξεκίνησε τη λειτουργία στις 4 Μαΐου 2014, ενώ την επόμενη μέρα ξεκίνησε και ο πρώτος της ραδιοφωνικός σταθμός, το Πρώτο πρόγραμμα. Όλοι οι τομείς δραστηριότητας της ΝΕΡΙΤ (ραδιόφωνο, τηλεόραση, διαδίκτυο) έκλεισαν στις 11 Ιουνίου 2015 και τους διαδέχτηκαν οι αντίστοιχοι της ΕΡΤ.
Κανόνι

thumb|250px|Κανόνι του 17ου αιώνα
Το κανόνι είναι βαρύ οπλικό σύστημα του πυροβολικού το οποίο χρησιμοποιεί πυρίτιδα ή άλλη εκρηκτική ύλη ώστε να εκτοξεύσει ένα βλήμα. Τα κανόνια ποικίλλουν σε διαμέτρημα, εύρος, κινητικότητα, ταχυβολία, γωνία και δύναμη πυρός. Διαφορετικές μορφές κανονιού συνδυάζουν και την ισορροπία σε αυτά τα χαρακτηριστικά σε διαφορετικό βαθμό, ανάλογα με την προοριζόμενη χρήση τους στο πεδίο της μάχης. 

Το κανόνι εφευρέθηκε επί δυναστείας Σονγκ στην Κίνα και είναι μία από τις πρώτες μορφές πυροβόλων όπλων και με την πάροδο του χρόνου αντικατέστησε τις πολιορκητικές μηχανές-μεταξύ άλλων παρωχημένων όπλων- στο πεδίο της μάχης. Στη Μέση Ανατολή, η πρώτη χρήση κανονιών χειρός θεωρείται ότι έλαβε χώρα περίπου το 1260 στη μάχη του Αΐν Τζαλούτ ανάμεσα σε Μαμελούκους και Μογγόλους. Το πρώτο κανόνι στην Ευρώπη πιθανότατα χρησιμοποιήθηκε στην Ιβηρική χερσόνησο ανάμεσα στον 11ο και το 12ο αιώνα. Στην Αφρική, το κανόνι πρωτοχρησιμοποιήθηκε από τον Σομαλό ιμάμη Αχμάντ ιμν Ιμπριχίμ αλ-Γκαζί στην κατάκτηση της στέπας του Ογκαντέν το 1529. Η χρήση του κανονιού εξαπλώθηκε κατά τον Μεσαίωνα και έγινε πιο αποτελεσματικό τόσο για χρήση σε πολιορκίες, όσο και εναντίον του πεζικού. Μετά τον Μεσαίωνα, τα περισσότερα μεγάλα κανόνια εγκαταλείφθηκαν και τη θέση τους πήραν πιο ελαφριά όπλα. Επιπλέον, αναπτύχθηκαν νέες τεχνολογίες και τακτικές με αποτέλεσμα οι περισσότερες άμυνες να καταστούν ξεπερασμένες. Αυτό οδήγησε στην κατασκευή αστεροειδών οχυρών, ειδικά σχεδιασμένα για να αντέχουν το βομβαρδισμό, αλλά και αυτά έγιναν παρωχημένα όταν άρχισαν να χρησιμοποιούνται εκρηκτικά και διατρητικά βλήματα.

Το κανόνι επίσης μεταμόρφωσε και τις ναυτικές μάχες, καθώς οι ευρωπαϊκοί στόλοι εκμεταλλεύτηκαν τη δύναμη πυρός τους. Η ακρίβεια και η καταστροφική δύναμη των κανονιών αυξήθηκε, με αποτέλεσμα τα στρατεύματα να χρειαστεί να αλλάξουν τακτική και τα πλοία να θωρακιστούν. Στον Α΄ Παγκόσμιο Πόλεμο, η πλειονότητα των θανάτων στη μάχη προήλθε από το βαρύ πυροβολικό και χρησιμοποιήθηκε ευρέως και στο Β΄ Παγκόσμιο Πόλεμο. Τα σύγχρονα κανόνια είναι παρόμοια με αυτά του Β΄ Παγκοσμίου Πολέμου, αν και η σημασία των όπλων μεγάλου διαμετρήματος έχει μειωθεί μετά την ανάπτυξη των πυραύλων.
Θεολογία της Απελευθέρωσης

thumb|200px|right|Προτομή του Καμίλο Τόρες, ο οποίος αποτέλεσε εμβληματική μορφή για τη Θεολογία της Απελευθέρωσης
Η Θεολογία της Απελευθέρωσης είναι θεολογικό ρεύμα της χριστιανικής πίστης. Αναπτύχθηκε τις δεκαετίες του 1950 και του 1960 μέσα στην Ρωμαιοκαθολική Εκκλησία της Λατινικής Αμερικής και έχει εξελιχθεί σε διεθνές διαδογματικό κίνημα.

Ο όρος "Θεολογία της Απελευθέρωσης" εισήχθη από τον Περουβιανό ιερέα και θεολόγο Γκουστάβο Γκουτιέρες το 1971, ο οποίος έγραψε το ομώνυμο βιβλίο. Έχοντας πολιτικές προεκτάσεις, η Θεολογία της Απελευθέρωσης θεωρεί ότι η διδασκαλία του Ιησού Χριστού πρέπει να κινητοποιεί σε αγώνα για κοινωνική, οικονομική και πολιτική απελευθέρωση από την ανισότητα και την αδικία. Εκτός από τον Γκουστάβο Γκουτιέρες, σημαντικό ρόλο στη διαμόρφωση της σκέψης της Θεολογίας της Απελευθέρωσης κατέχουν οι Λεονάρντο Μποφ, Χέλντερ Καμάρα, Ερνέστο Καρντενάλ καθώς και οι Ιησουίτες Χουάν Λουίς Σεγούντο και Γιόν Σομπρίνο.

Επίσης, υπήρξαν ακόμα και Ευαγγελικοί υποστηρικτές της Θεολογίας της Απελευθέρωσης, με προεξέχοντες τους Ρούμπεμ Άλβες, Χοσέ Μίγκεζ Μπονίνο και Ρενέ Παντίγα. Ενώ άσκησε επιρροή και σε θεολόγους όπως ο Γιούργκεν Μόλτμαν.

Εμβληματικές προσωπικότητες από τον χώρο της Θεολογίας της Απελευθέρωσης αποτελούν, ο Κολομβιανός ιερέας Καμίλο Τόρες που δολοφονήθηκε το 1966 από τον στρατό της Κολομβίας ενώ είχε ενταχθεί στο αντάρτικο του Εθνικού Απελευθερωτικού Στρατού ("ELN") και ο αρχιεπίσκοπος του Ελ Σαλβαδόρ Όσκαρ Ρομέρο που δολοφονήθηκε το 1980 την ώρα της Θείας Λειτουργίας από ακροδεξιά παραστρατιωτική οργάνωση.
Volvo S80

Το Volvo S80 ήταν μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από τη σουηδική αυτοκινητοβιομηχανία Volvo, από τον Ιούνιο του 1998 έως τον Μάρτιο του 2016, σε δύο γενιές. Η πρώτη γενιά του S80 αντικατέστησε τα Volvo 940 και 960 (από τον Δεκέμβριο του 1996 έως τη διακοπή της παραγωγής των συγγενικών μεταξύ τους 940 και 960, στις 5 Φεβρουαρίου 1998, το 960 διατέθηκε σε αρκετές αγορές με την ονομασία Volvo S90) στον ρόλο του κορυφαίου σεντάν της εταιρείας. Η δεύτερη γενιά του S80 παρήχθη για 10 ακριβώς χρόνια, από τον Μάρτιο του 2006 έως τα τέλη Μαρτίου του 2016. Και οι δύο γενιές του S80 αξιολογήθηκαν ως κορυφαίες στον τομέα της ασφάλειας για τα στάνταρ της εκάστοτε εποχής.

Οι κυριότεροι ανταγωνιστές του S80 ήταν η Mercedes Ε-Class (διαδοχικά, οι γενιές W210, W211 και W212), η BMW Σειρά 5, το Audi A6, η Jaguar XF και σε κάποιο βαθμό, ιδίως στη Βόρεια Αμερική, και τα Lexus IS και Cadillac CTS. Αντίθετα με τα περισσότερα μοντέλα στην ιστορία της Volvo, το S80 διατέθηκε μόνο ως sedan και δεν προσφέρθηκε σε έκδοση station wagon. Ωστόσο, η τρίτη γενιά του Volvo V70 (παραγωγή: Αύγουστος 2007 - 25 Απριλίου 2016) ήταν ουσιαστικά η station wagon εκδοχή του S80 δεύτερης γενιάς, καθώς βασιζόταν σε κοινή πλατφόρμα και είχε κοινό σαλόνι και εξωτερική αισθητική, εκτός φυσικά από το πίσω μέρος.

Το S80 αντικαταστάθηκε τον Ιούνιο του 2016 από ένα λίγο μεγαλύτερο σε διαστάσεις sedan, το Volvo S90, το οποίο προσφέρεται και σε έκδοση station wagon, που φέρει την ονομασία V90, ακολουθώντας έτσι το επίσημο σύστημα ονοματολογίας της εταιρείας.
Αθλητική Ποδοσφαιρική Ένωση Αγίας Νάπας

Η Αθλητική Ποδοσφαιρική Ένωση Αγίας Νάπας (ή η ΑΠΕΑΝ) ήταν κυπριακή ποδοσφαιρική ομάδα από την Αγία Νάπα της επαρχίας Αμμοχώστου. Η ομάδα είχε συμμετοχές στη Γ΄ κατηγορία και στη Δ΄ κατηγορία της Κύπρου. Κατέκτησε δύο φορές το πρωτάθλημα Δ΄ κατηγορίας (όμιλος Λάρνακας-Αμμοχώστου). Το 1990 ενοποιήθηκε με την ΕΝΑΝ Αγίας Νάπας δημιουργώντας τον Αθλητικό Όμιλος Αγία Νάπα (ΑΟΑΝ).
Αντβεντισμός

500px|thumb|right|Η ανάπτυξη των κλάδων του Αντβεντισμού τον 19ο αιώνα
O Αντβεντισμός είναι Χριστιανικό κίνημα που ξεκίνησε τον 19ο αιώνα στις Ηνωμένες Πολιτείες. Το όνομά τους προέρχεται από την πίστη τους ότι η Δευτέρα Έλευση (αγγλ.: "Advent") του Χριστού θα γίνει γρήγορα. Ιδρυτής του θεωρείται ο Ουίλιαμ Μίλερ, και αρχικά οι οπαδοί του ήταν γνωστοί ως "Μιλερίτες". Αρκετές Αντβεντιστικές ομολογίες, τηρούν το Σάββατο, καθώς υποστηρίζουν ότι ο Χριστός κήρυξε ότι "το Σάββατο έγινε για τον άνθρωπο".

Οι Ανβεντιστές διακήρυτταν την ελευθερία από κάθε σύμβολο πίστεως και κάθε οργανωτικό σχήμα και τονίζουν την "νομιμοφροσύνη και την υποταγή στο πνεύμα και στη συμπεριφορά προς την εκκλησία και τους ηγέτες της". Προτείνεται στην κίνηση αυτή η χορτοφαγία, η αποχή από το αλκοόλ καθώς και η δεκάτη. 

Η μεγαλύτερη Αντβεντιστική εκκλησία είναι η Εκκλησία Αντβεντιστών της Εβδόμης Ημέρας. Άλλες Ομολογίες Αντβεντιστών είναι η Αντβεντιστική Χριστιανική Εκκλησία η οποία τηρεί την Κυριακή και όχι το Σάββατο, η Μεταρυθμισμένη Κίνηση των Αντβεντιστών της Εβδόμης Ημέρας οι οποίοι είναι ειρηνιστές και χορτοφάγοι, η Γενική Συνέλευση της Εκκλησίας του Θεού. Από τους Αντβεντιστές της Εβδόμης Ημέρας προέρχονται και οι Εκκλησίες του Θεού του Χέρμπερτ Άρμστρονγκ.

Σήμερα, οι Αντβεντιστές χαρακτηρίζονται ως συντηρητικοί Προτεστάντες.
Δραστικό πυρηνικό φορτίο

Δραστικό πυρηνικό φορτίο (Ζ*)΄ονομάζεται το φορτίο του πυρήνα δηλαδή ο αριθμός πρωτονίων ελαττωμένος κατά τον΄΄αριθμό των ενδιάμεσων ηλεκτρονίων .Ενδιάμεσα είναι όλα τα ηλεκτρόνια εκτός από αυτά της εξωτερικής στιβάδας . είναι κατά προσέγγιση το φορτίο του πυρήνα (Ζ) μειωμένο κατά το φορτίο των ηλεκτρονίων των εσωτερικών στιβάδων.

Οι ελκτικές δυνάμεις που ασκούνται στα ηλεκτρόνια της εξωτερικής στιβάδας από το φορτίο του πυρήνα (πυρηνικό φορτίο Ζ) ελαττώνονται ως έναν βαθμό, λόγω των απωστικών δυνάμεων που ασκούνται σε αυτά από τα ηλεκτρόνια των εσωτερικών στιβάδων (ενδιάμεσα ηλεκτρόνια).

Το δραστικό πυρηνικό φορτίο (Ζ*) αντιπροσωπεύει το φορτίο του πυρήνα που επιδρά πραγματικά στα ηλεκτρόνια της εξωτερικής στιβάδας, λόγω προάσπισής (θωράκισης) τους από τα ηλεκτρόνια των εσωτερικών στιβάδων.

* Σε μία περίοδο του Π.Π. το δραστικό πυρηνικό φορτίο (Ζ*) αυξάνεται από αριστερά προς τα δεξιά.

* Σε μία ομάδα του Π.Π. το δραστικό πυρηνικό φορτίο (Ζ*) είναι περίπου σταθερό.

Έστω για παράδειγμα τα στοιχεία της IA ομάδας:

3Li: 2, 1, Z* ≈ 3 - 2 = 1.

11Na: 2, 8, 1, Z* ≈ 11 - 10 = 1.

19K: 2, 8, 8, 1, Z* ≈ 19 - 18 = 1.

37Rb: 2, 8, 18, 8, 1, Z* ≈ 37 - 36 = 1.

Το δραστικό πυρηνικό φορτίο (Ζ*) δίνεται από τη σχέση Ζ* = Ζ - s, όπου Ζ είναι ο ατομικός αριθμός (το φορτίο του πυρήνα) και s η σταθερά προάσπισης (ή θωράκισης). Η σταθερά s εκφράζει την ικανότητα ενός ηλεκτρονίου να θωρακίζει ένα άλλο ηλεκτρόνιο που βρίσκεται στο ίδιο ή σε διαφορετικό τροχιακό από την ελκτική δύναμη του πυρήνα. Η σταθερά s υπολογίζεται με ακρίβεια με βάση τους κανόνες του Slater και κατά προσεγγιση είναι ίση με τα ηλεκτρόνια των εσωτερικών στιβάδων.
Υποβρύχιο βαλλιστικών πυραύλων

thumb|upright=1.5|Το USS George Washington (SSBN-598), του Πολεμικού Ναυτικού των ΗΠΑ

thumb|upright=1.5|Σοβιετικό πυρηνοκίνητο υποβρύχιο βαλλιστικών πυραύλων κλάσης Delta II

To Υποβρύχιο βαλλιστικών πυραύλων(πυρηνικά υποβρύχια) είναι ένα υποβρύχιο εξοπλισμένο για να εκτοξέυει βαλλιστικούς πυραύλους (SLBM) ​​με πυρηνικές κεφαλές. Τα υποβρύχια αυτά έγιναν ένα σημαντικό οπλικό σύστημα κατά την διάρκεια του Ψυχρού Πολέμου, λόγω της μεγάλης ικανότητας τους για πυρηνική αποτροπή. Μπορούν να εκτοξέυσουν πυραύλους από χιλιάδες χιλιόμετρα μακριά από τους στόχους τους, και η χρήση της τεχνολογίας Stealth τα καθιστά πολύ δύσκολο να ανιχνευθούν. Η ανάπτυξή τους κυριαρχείται από τις Ηνωμένες Πολιτείες και τη Σοβιετική Ένωση/Ρωσία, με μικρότερους αριθμούς σε υπηρεσία για τη Γαλλία, το Ηνωμένο Βασίλειο, την Κίνα και την Ινδία. Σχεδόν όλα τα υποβρύχια που έχουν κατασκευαστεί χρησιμοποιούν πυρηνική πρόωση, εκτός των Σοβιετικών κλάσης Zulu και Golf που έιχαν κινητήρες ντίζελ.
DMOZ

Το DMOZ ή Open Directory Project ήταν ανοικτός πολύγλωσσος αρχειοκατάλογος του Διαδικτύου που δημιουργήθηκε και συντηρούταν από παγκόσμια κοινότητα εθελοντών-εκδοτών. Το DMOZ φιλοξενούσε και διαχειριζόταν η AOL. Χρησιμοποιούσε διάταξη ιεραρχικής οντολογίας για την οργάνωση των καταλόγων των συνδέσμων. Οι καταχωρήσεις συνδέσμων ομαδοποιούνταν σε κατηγορίες, οι οποίες ήταν δυνατό να περιέχουν υποκατηγορίες. Στις 28 Φεβρουαρίου 2017 ανακοινώθηκε ότι το DMOZ θα έκλεινε στις 14 Μαρτίου 2017.

Από τον Δεκέμβριο του 2017, ένας μη επεξεργάσιμος καθρέφτης παρέμεινε διαθέσιμος στο dmoztools.net, και είχε ανακοινωθεί ότι ενώ το URL του DMOZ δεν θα επιστρέψει, μια διάδοχη έκδοση του καταλόγου θα παρασχεθεί με το όνομα Curlie. 

Από το 2020 το curlie.org λειτουργεί για να υπηρετεί αυτό τον σκοπό.
BBC Radio Gloucestershire

Το BBC Radio Gloucestershire είναι ραδιοφωνικός σταθμός της υπηρεσίας BBC Local Radio και εξυπηρετεί κομητεία Γκλόστερσαϊρ. Ξεκίνησε να εκπέμπει στις 3 Οκτωβρίου του 1988 από τα στούντιό του, τα οποία βρίσκονται στο Γκλόστερ στους 95.0, 95.8 και 104.7 στα FM και στους 1413 στα AM. Επίσης, ο σταθμός εκπέμπει και μέσω ψηφιακού ραδιοφώνου.
Ιωάννης Άγγελος της Σύρμιας

Ο Ιωάννης Άγγελος της Σύρμιας ("ουγγρικά : Angelos János") (περ. 1193-1259), γνωστός και ως Καλοϊωάννης , ήταν Βυζαντινός πρίγκιπας που μετανάστευσε στην Ουγγαρία και κυβέρνησε το Δουκάτο της Σύρμιας γύρω από το 1235 μέχρι το 1254, ως υποτελής του βασιλιά Μπέλα της Ουγγαρίας, συγγενή του.

Ήταν γιος του Ισαάκιου Αγγέλου Βυζαντινού αυτοκράτορα το 1185-1195, και πάλι το 1203-1204, και της Μαργαρίτας της Ουγγαρίας, κόρη του βασιλιά Μπέλα Γ΄ της Ουγγαρίας (1172-1196) και η αδελφή του βασιλιά Έμερικ (1196-1204). Ο Ιωάννης είχε τρία μεγαλύτερα αδέλφια από τον πρώτο γάμο του πατέρα του: την Ευφροσύνη Αντζελίνα, την Ειρήνη Αγγελίνα και τον Αλέξιο, ενώ ο ίδιος είχε έναν νεότερο αδελφό τον Μανουήλ (γεν. μετά το 1195 - 1212). Η οικογένεια κατέφυγε στο ουγγρικό βασίλειιο το 1222.

Ο Ανδρέας Β΄ της Ουγγαρίας (1205-1235), ο θείος του, του έδωσε να διοικεί "την Σύρμια και πέρα", δηλαδή νότια του ποταμού Σάβα , συμπεριλαμβανομένου του Βελιγραδίου, καθώς και τις περιοχές της Μπαράνκς και Μακσό , που κυβέρνησε μέχρι το 1254.

Ο Μπέλα έπειτα διόρισε τον Ιωάννη ως κυβερνήτης της Σύρμιας και τον Ρόστισλαβ Μιχαήλοβιτς ως κυβερνήτη της Σλαβονίας, εξασφαλίζοντας τα νότια σύνορα του. Μια άλλη πηγή υποστηρίζει ότι ήταν κυνερνήτης της Σύρνιας και της Μπάτσκα από το 1230 περίπου.

Το 1221 ο Πάπας Ονώριος Α΄ απαίτησε να εξολοθρευτούν οι αιρετικοί βογόμιλοι στη Βοσνία. Ο Εφημέριος του Ανκόκιο δεν κατάφερε να μαζέψει οπαδούς στη Ραγκούζα και πέθανε. Ο Αρχιεπίσκοπος Καλόκσα πρότεινε στον Ανδρέα Β΄ της Ουγγαρίας να οδηγήσει μια σταυροφορία και ο βασιλιάς και ο πάπας του υποσχέθηκαν όλα τα εδάφη που ο ίδιος θα καθαρίσει από τους αιρετικούς. Αυτός, αντί αυτού, έδωσε 200 ασημένια νομίσματα στον Ιωάννη Άγγελο, κυβερνήτης της Σύρμια τότε, για να εκτελέσει το έργο. Ο Ιωάννης πήρε τα χρήματα, αλλά ποτέ δεν ενήργησε κατά των βογόμιλων, παρά το γεγονός ότι του το υπενθύμισε ο Πάπας Ωνόριος Γ΄ το 1227.
BBC Somerset

Το BBC Somerset είναι ραδιοφωνικός σταθμός της υπηρεσίας BBC Local Radio και εξυπηρετεί κομητεία Σόμερσετ. Ξεκίνησε να εκπέμπει στις 11 Απριλίου του 1988 από τα στούντιό του, τα οποία βρίσκονται στο Τάουντον στους 95.5 στα FM και στους 1566 στα AM.
Μυία

Η Μυία (500 π.Χ.) ήταν μια πυθαγόρεια φιλόσοφος και, σύμφωνα με μεταγενέστερη παράδοση, μια από τις κόρες της Θεανώς της Κροτωνιάτιδος και του Πυθαγόρα. Ήταν παντρεμένη με τον Μίλωνα τον Κροτωνιάτη, τον φημισμένο αθλητή. Σε μικρή ηλικία ήταν αρχηγός στη χορωδία και αργότερα, ως γυναίκα, η θρησκευτική της συμπεριφορά ήταν υποδειγματική. Ο Λουκιανός στο έργο του "Μυίας ἐγκώμιον", αναφέρει ότι θα μπορούσε να πει πολλά για την Μυία τη φιλόσοφο, αν η ιστορία της δεν ήταν τόσο γνωστή σε όλους.

Σώζεται ένα γράμμα που αποδίδεται στη Μυία, πιστεύεται όμως ότι είναι πλαστό και χρονολογείται τον 3ο ή 2ο αιώνα π.Χ. Το γράμμα απευθύνεται σε μια συγκεκριμένη Φύλλιδα και συζητά τη σπουδαιότητα της εκπλήρωσης των αναγκών ενός νεογέννητου μωρού, σύμφωνα με τις αρχές της αρμονίας. Σύμφωνα με την συγγραφέα, το μωρό από φυσικού του επιθυμεί μετριοπάθεια σε όλα τα πράγματα, όπως φαγητό, ένδυση, θερμοκρασία κλπ., και η παραμάνα του μωρού πρέπει να είναι μετριοπαθής επίσης.
White Lies

Οι White Lies είναι αγγλικό ποστ-πανκ συγκρότημα που δημιουργήθηκε τον Οκτώβριο του 2007 στο Λονδίνο. Αποτελείται από τους Χάρι ΜακΒέι (φωνητικά, ηλεκτρική κιθάρα), Τσάρλς Κέιβ (μπάσο, φωνητικά), και Τζακ Λόρενς-Μπράουν (ντραμς).Το συγκρότημα αρχικά χρησιμοποιούσε το όνομα Fear of Flying πριν τη μετονομασία του σε White Lies. Μουσικά, το συγκρότημα έχει συγκριθεί με άλλα όπως οι Editors , Joy Division ,Interpol και The Killers.
Β΄ κατηγορία ποδοσφαίρου ανδρών Κύπρου 2014-15

Η Β΄ κατηγορία ποδοσφαίρου ανδρών Κύπρου 2014-15 ήταν η 60η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωσις Νέων Παραλιμνίου για 2η φορά στην ιστορία της.
Ροδόλφος Μορώνης

Ο Ξενοφών - Ροδόλφος Μορώνης (1943 - 4 Ιουνίου 2019) ήταν Έλληνας δημοσιογράφος και συγγραφέας.
Περίστροφο

thumb|250px|Περίστροφον Ναγκάντ 1895
Το περίστροφο ή ρεβόλβερ (από την αντίστοιχη αγγλική λέξη, "revolver") είναι επαναληπτικό πυροβόλο όπλο το οποίο διαθέτει ένα περιστρεφόμενο κύλινδρο ο οποίος περιέχει πολλαπλές θαλάμες και τουλάχιστον μία κάννη. Σχεδόν όλα τα πρώτα περίστροφα είχαν κυλίνδρους με έξι θαλάμους, με αποτέλεσμα να ονομαστούν «εξάσφαιρα», όρος που χρησιμοποιείται ακόμα και σήμερα. Παρόλα αυτά, έχουν κατασκευαστεί περίστροφα που έχουν από 3 έως 24 θαλάμους, με τα περισσότερα να έχουν 5 ή 6.

Το περίστροφο επιτρέπει στον χρήστη να πυροβολήσει αρκετές φορές χωρίς να ξαναγεμίσει. Κάθε φορά που σηκώνεται ο κόκκορας, ο κύλινδρος περιστρέφεται ώστε να ευθυγραμμιστεί ο επόμενος θάλαμος και η σφαίρα με τον κόκκορα και την κάννη, γεγονός που δίνει στο όπλο το όνομά του. Σε ένα περίστροφο μονής ενέργειας, ο χειριστής πρέπει να ανασηκώσει τον κόκκορα με το ελεύθερο χέρι ή τον αντίχειρά του και το τράβηγμα της σκανδάλης απελευθερώνει τον κόκκορα. Σε ένα περίστροφο διπλής δράσης, το τράβηγμα της σκανδάλης πρώτα κινεί τον κόκκορα πίσω και μετά τον απελευθερώνει.

Τα πρώτα όπλα με περιστρεφόμενους κυλίνδρους που είχαν πολλούς θαλάμους και τροφοδοτούσαν μία κάννη κατασκευάστηκαν στα τέλη του 16ου αιώνα στην Ευρώπη. Στην πράξη όμως, ήταν ακριβά και σπάνια. Τα περίστροφα θα γίνονταν διαθέσιμα και στους μη πλούσιους μόλις τον 19ο αιώνα. Ένα από τα πρώτα τέτοια όπλα ήταν ένα περίστροφο που κατασκευάστηκε το 1814 από την Ελίσα Κόλλιερ. Το πρώτο περίστροφο με κρουστικό καπάκι εφευρέθηκε από τον Ιταλό Φραντσέσκο Αντόνιο Μπρόκου το 1833. Έλαβε βραβείο 300 φράγκων για την εφεύρεσή του, αν και δεν το πατένταρε, και το περίστροφό του παρουσιάστηκε στον βασιλιά Κάρολο Αλβέρτο της Σαρδηνίας. Όμως, το 1835, κατατέθηκε δίπλωμα ευρεσιτεχνίας για ένα παρόμοιο από τον Σάμουελ Κολτ, το οποίο στη συνέχεια έγινε το πρώτο περίστροφο μαζικής παραγωγής.

Τα περίστροφα σύντομα άρχισαν να χρησιμοποιούνται σχεδόν παντού. Στις αρχές του 20ού αιώνα εμφανίστηκαν τα ημιαυτόματα πιστόλια, τα οποία έχουν περισσότερες σφαίρες και γεμίζουν ταχύτερα. Όμως, τα ημιαυτόματα πιστόλια δεν θεωρούνταν αρκετά αξιόπιστα για την αστυνομία ή για αυτοάμυνα μέχρι το δεύτερο μισό του αιώνα, και τα περίστροφα συνέχισαν να χρησιμοποιούνται από την αστυνομία και τους πολίτες μέχρι να αναπτυχθούν σύγχρονα πιστόλια, όπως το Μπερέττα 92 και το Glock 17 τις δεκαετίες του 1970 και του 1980. Σήμερα, τα αυτόματα πιστόλια έχουν αντικαταστήσει σχεδόν πλήρως τα περίστροφα στις στρατιωτικές και αστυνομικές δυνάμεις.
Πάφος FC

Η Πάφος FC είναι κυπριακή ποδοσφαιρική ομάδα με έδρα την Πάφο. Ιδρύθηκε στις 10 Ιουνίου 2014. Χρώματα της ομάδας είναι το μπλε και το άσπρο. Η ομάδα έχει 4 συμμετοχές στην Α΄ κατηγορία της Κύπρου.
Garage Inc.

Garage Inc. είναι ο τίτλος της συλλογής διασκευών του Αμερικάνικου Heavy Metal συγκροτήματος Metallica, η οποία κυκλοφόρησε στις 23 Νοεμβρίου του 1998 μέσω της δισκογραφικής εταιρείας "Elektra Records".
Η συλλογή περιλαμβάνει διασκευές που έχουν κάνει οι Metallica με τίτλο ""Garage Days Revisited" για το σινγκλ του τραγουδιού "Creeping Death" το 1984, το ΕΡ "The $5.98 E.P.: Garage Days Re-Revisited"", τραγούδια που μπήκαν στην δεύτερη πλευρά διάφορων σινγκλ τους, τις εκτελέσεις τραγουδιών των Motörhead με την ονομασία "Motörheadache" το 1995, όπως και έντεκα κομμάτια που ηχογραφήθηκαν το 1998 και αποτέλεσαν το πρώτο εκ των δύο CD αυτής της κυκλοφορίας.
Το "Garage Inc." σκαρφάλωσε στην δεύτερη θέση των τσαρτ του Billboard στις Ηνωμένες Πολιτείες και έχει βραβευθεί ως πενταπλά πλατινένιο, ενώ ανέβηκε στην κορυφή των καταλόγων επιτυχιών στην Φινλανδία, την Γερμανία, τη Νορβηγία και την Σουηδία.
BBC Wiltshire

Το BBC Wiltshire είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Γουίλτσαϊρ. Ξεκίνησε να εκπέμπει στις 4 Απριλίου του 1989 από τα στούντιό του, τα οποία βρίσκονται στο Σουίντον στους 103.5, 103.6, 104.3 και 104.9 στα FM και στους 1332 και 1368 στα AM. Επίσης, ο σταθμός εκπέμπει και μέσω ψηφιακού ραδιοφώνου.
Δανία–Νορβηγία

Η Δανία–Νορβηγία (δανικά και νορβηγικά, Danmark–Norge), γνωστή και ως Δανο-Νορβηγικό Βασίλειο, Μοναρχία του Όλντενμπουργκ, ή βασίλεια του Όλντενμπουργκ, ήταν μια πολυεθνική και πολύγλωσση πραγματική ένωση των πρώιμων νεότερων χρόνων, που αποτελείτο από το Βασίλειο της Δανίας, το Βασίλειο της Νορβηγίας (συμπεριλαμβανομένων των Νορβηγικών υπερπόντιων κτήσεων: των Νήσων Φερόες, της Ισλανδίας, της Γροιλανδίας κ.λπ.), το Δουκάτο του Σλέσβιχ και το Δουκάτο του Χόλσταϊν. Το κράτος διεκδικούσε επίσης κυριαρχία επί δύο ιστορικών λαών: των Βενδών και των Γούτων (εθνώνυμο σχετικό με τους Γότθους). Η Δανία-Νορβηγία είχε αρκετές αποικίες, συγκεκριμένα τη Δανική Χρυσή Ακτή, τα Νησιά Νικομπάρ, τη Σεραμπούρ, το Ταρανγκαμπάντι και οι Δανικές Δυτικές Ινδίες.

Οι κάτοικοι του κράτους ήταν κυρίως Δανοί, Νορβηγοί και Γερμανοί, ενώ περιλάμβανε επίσης Φεροέζους, Ισλανδούς και Ινουίτ στις Νορβηγικές υπερπόντιες κτήσεις, μια μειονότητα Σαάμι στη βόρεια Νορβηγία, καθώς και αυτόχθονες πληθυσμούς και υποδουλωμένους Αφρικανούς στις αποικίες. Οι κύριες πόλεις της Δανίας-Νορβηγίας ήταν η Κοπεγχάγη, η Χριστιανία (Όσλο), η Aλτόνα, το Μπέργκεν και το Τρόντχαϊμ, ενώ οι κύριες επίσημες γλώσσες ήταν η Δανική και η Γερμανική, αλλά ομιλούνταν επίσης τοπικά η Νορβηγική, η Ισλανδική, η Φεροϊκή, η Σάμι και η Γροιλανδική.

Το 1380 ο Όλαφ Β΄ της Δανίας κληρονόμησε το Βασίλειο της Νορβηγίας, με τον τίτλο Όλαφ Δ΄, μετά το θάνατο του πατέρα του Χάακον ΣΤ΄ της Νορβηγίας, παντρεμένου με τη μητέρα του Όλαφ Μαργαρίτα Α΄. Η Μαργαρίτα Α΄ κυβέρνησε τη Νορβηγίας από το θάνατο του γιου της το 1387 μέχρι το θάνατό της το 1412. Η Δανία, η Νορβηγία και η Σουηδία συγκρότησαν την Ένωση του Κάλμαρ το 1397. Μετά την αποχώρηση της Σουηδίας το 1523 η ένωση ουσιαστικά διαλύθηκε. Το 1536/1537 η Δανία και η Νορβηγία σχημάτισαν μια προσωπική ένωση, που τελικά μετεξελίχθηκε στο ολοκληρωμένο κράτος του 1660 που ονομάζεται Δανία-Νορβηγία από τους σύγχρονους ιστορικούς, και που τότε μερικές φορές αναφερόταν ως «Δίδυμα Βασίλεια», «η Μοναρχία» ή απλά «Η Αυτού Μεγαλειότητα». Πριν από το 1660 η Δανία-Νορβηγία ήταν de jure μια συνταγματική και εκλεκτική μοναρχία, στην οποία η εξουσία του βασιλιά ήταν κάπως περιορισμένη, αλλά από το έτος αυτό έγινε μια από τις πιο αυστηρές απόλυτες μοναρχίες στην Ευρώπη. Ακόμη, μετά το 1660, η Δανία-Νορβηγία απαρτιζόταν από τρία τυπικά χωριστά μέρη και η Νορβηγία διατηρούσε τους ξεχωριστούς νόμους της και ορισμένα θεσμικά όργανα και ξεχωριστό νομισματικό σύστημα και στρατό.

Η Δανο-Νορβηγική ένωση διήρκεσε μέχρι το 1814 όταν η Συνθήκη του Κιέλου όρισε την παραχώρηση στη Σουηδία της Νορβηγίας (εκτός από τις Νήσους Φερόες, την Ισλανδία και τη Γροιλανδία). Η συνθήκη όμως δεν αναγνωρίστηκε από τη Νορβηγία, που αντιστάθηκε επιτυχώς κατά το Σουηδονορβηγικό πόλεμο του 1814. Μετά από αυτό η Νορβηγία συμμετείχε σε μια πολύ πιο χαλαρή προσωπική ένωση με τη Σουηδία ως ένα από δύο ίσα βασίλεια μέχρι το 1905, όταν η ένωση διαλύθηκε και τα δύο βασίλεια έγιναν ανεξάρτητα.
Γκριγκόρι Λεπς

Ο Γκριγκόρι Βίκτωροβιτς Λεπσβερίτζε ("Григо́рий Ви́кторович Лепс", 16 Ιουλίου 1962), γνωστός ως Γκριγκόρι Λεπς, είναι Ρώσος τραγουδιστής, γεωργιανής καταγωγής.
Ελ Καπιτάν

Το Ελ Καπιτάν είναι κάθετος μονολιθικός σχηματισμός στο Γιοσέμιτι, στο βόρειο τμήμα της κοιλάδας Γιοσέμιτι, κοντά στο δυτικό άκρο της. Ο γρανιτένιος μονόλιθος εκτείνεται περίπου από τη βάση προς την κορυφή, κατά μήκος της ψηλότερης όψης του και θεωρείται μία από τις μεγαλύτερες προκλήσεις για τους αναρριχητές σε όλον τον κόσμο.

Ο σχηματισμός ονομάστηκε "Ελ Καπιτάν" από το Τάγμα της Μαριπόζα, όταν εξερεύνησε την κοιλάδα το 1851. Το "Ελ Καπιτάν" είναι ελεύθερη ισπανική μετάφραση του ονόματος που έδωσαν οι γηγενείς στο σύμπλεγμα, "Το-το-κον ου-λαχ" ή "Το-τοκ-αχ-νου-λαχ". Δεν είναι σαφές αν οι γηγενείς Αμερικανοί αναφέρονταν σε κάποιον ιδιαίτερο φυλετικό αρχηγό, ή απλά εννοούσαν "ο αρχηγός" ή "αρχηγός του βράχου".. 

Η κορυφή του Ελ Καπιτάν είναι προσεγγίσιμη οδικώς από την κοιλάδα του Γιοσέμιτι, από το μονοπάτι δίπλα στους καταρράκτες του Γιοσέμιτι, με κατεύθυνση δυτικά.
Βολτέρρα

Η Βολτέρρα (ιταλ. Volterra), γνωστή στους αρχαίους Εστρούσκους ως "Velathri", στους Ρωμαίους ως "Volaterrae" (αρχαία ελληνικά: Βολατέρραι) είναι πόλη και δήμος της Τοσκάνης στην Ιταλία.
Η Καινή Διαθήκη σε νεοελληνική απόδοση

Το εξώφυλλο της έβδομης έκδοσης ([[2003]])
Η Καινή Διαθήκη σε νεοελληνική απόδοση είναι μια σύγχρονη ελληνική μετάφραση της Καινής Διαθήκης, που πρωτοκυκλοφόρησε το 1995 σε επιμέλεια του θεολόγου Αθανάσιου Δεληκωστόπουλου. Μερικές φορές, αναφέρεται ως "Μετάφραση του Δεληκωστόπουλου" και συντομογραφείται ως ΔΕΛ.
Η μετάφραση αυτή, έχει την έγκριση της Ιεράς Συνόδου της Εκκλησίας της Ελλάδος, ενώ έχουν σταλθεί συγχαρητήριες επιστολές από το Οικουμενικό Πατριαρχείο, το Πατριαρχείο Ιεροσολύμων, το Πατριαρχείο Αλεξανδρείας καθώς και από πλήθος άλλων μητροπολιτών και αρχιεπισκόπων.
Αντώνης Χ. Καλογήρου

Ο Αντώνης Χ. Καλογήρου είναι Έλληνας συγγραφέας, ταξιδιωτικός συντάκτης και σύμβουλος επιχειρήσεων. Παράλληλα ασχολείται με την πεζοπορία και την ορειβασία. Αρθρογραφεί σε περιοδικά σχετικά με τις πεζοπορικές διαδρομές στην Ελλάδα, συνεργάζεται σε χαρτογραφικές εκδόσεις για καταγραφές μονοπατιών και ασχολείται ως μελετητής και σύμβουλος ανάπτυξης περιοχών πεζοπορικού ενδιαφέροντος.
BBC WM 95.6

Το BBC WM 95.6 (πρώην BBC Radio WM) είναι ραδιοφωνικός σταθμός της υπηρεσίας BBC Local Radio και εξυπηρετεί κομητείες Νότιο Στάφορντσάιρ και Δυτικά Μίντλαντς. Ξεκίνησε να εκπέμπει στις 9 Νοεμβρίου του 1970, ως BBC Radio Birmingham από τα στούντιό του, τα οποία βρίσκονται στο κέντρο του Μπέρμιγχαμ στους 95.6 στα FM. Επίσης, ο σταθμός εκπέμπει μέσω ψηφιακού ραδιοφώνου, μέσω διαδικτύου και μέσω επίγειας ψηφιακής τηλεόρασης.
Γερβάσιος Σουμελίδης

Ο Γερβάσιος Σουμελίδης ήταν μητροπολίτης Σεβαστείας και μετέπειτα Γρεβενών.
Redeemer of Souls

Redeemer of Souls είναι ο τίτλος του 17ου στούντιο δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Ιούλιο του 2014 μέσω της "Epic Records".
Χαμντάν ιμπν Χαμντούν ιμπν αλ-Χαρίθ

Ο Χαμντάν ιμπν Χαμντούν ιμπν αλ-Χαρίθ ατ-Ταγλίμπι (έδρασε περ. 868-895) ήταν Άραβας φύλαρχος της φυλής των Μπανού Ταγλίμπ στην Άνω Μεσοποταμία, και γενάρχης της δυναστείας των Χαμδανιδών. Μαζί με άλλους Άραβες φυλάρχους της περιοχής, κατά τη δεκαετία του 880 αντιστάθηκε στις προσπάθειες των Αββασιδών να ενισχύσουν τον έλεγχο της κεντρικής κυβέρνησης επί της επαρχίας, και συμμάχησε ακόμα και με τους Χαριζίτες επαναστάτες της περιοχής. Ηττήθηκε τελικά και πιάστηκε αιχμάλωτος από τον χαλίφη αλ-Μουταντίντ το 895, αλλά τελικά αφέθηκε ελεύθερος με τη μεσολάβηση του γιου του Χουσαΐν, ο οποίος είχε προσφέρει διακεκριμένες υπηρεσίες στο χαλίφη.
Αραπάχο

Οι Αραπάχο είναι ινδιάνικη φυλή η οποία ιστορικά κατοικούσε στο ανατολικό Γουαϊόμινγκ και το Κολοράντο των ΗΠΑ στις λεγόμενες Μεγάλες Πεδιάδες. Οι πρώτοι εξερευνητές και έμποροι της περιοχής αναφέρουν την ύπαρξη Ινδιάνων που ίσως αποτελούσαν παρακλάδια της φυλής των Αραπάχο σε τμήματα της Ντακότα και της Μοντάνα στις αρχές του 1700. Οι Αραπάχο ήταν μέρος της κλασσικής κουλτούρας των Μεγάλων Πεδιάδων, ζώντας στα λεγόμενα "τίπι" και κυνηγώντας βίσονες με τα άλογά τους. Σε αντίθεση με άλλες φυλές που μετανάστευσαν στις Μεγάλες Πεδιάδες πιο πρόσφατα, οι Αραπάχο δεν ασχολήθηκαν παραδοσιακά με την καλλιέργεια. Ο τρόπος ζωής τους ανταποκρινόταν πολύ με τον τρόπο ζωής των συμμάχων τους, όπως τους Τσεγιέν και τους Σιου, με τους οποίους διατηρούσαν πιο χαλαρές σχέσεις, αλλά και με αυτόν των παραδοσιακών εχθρών τους, όπως τους Κρόου, τους Κιόβα και τους Κομάντσι.
Quiet Riot

Οι Quiet Riot είναι αμερικανικό hard rock συγκρότημα που δημιουργήθηκε στο Λος Άντζελες το 1973 και γνώρισε μεγάλη επιτυχία στα μέσα της δεκαετίας του '80 με το άλμπουμ "Metal Health", το οποίο έγινε το πρώτο glam metal άλμπουμ που σκαρφάλωσε στην κορυφή του Billboard στις Ηνωμένες Πολιτείες.
Μάθιου Νίμιτς

-->

| πίστη = 
| κλάδος = 
| βαθμός =
Ο Μάθιου Νίμιτς (αγγλικά: Matthew Nimetz) είναι Αμερικανός διπλωμάτης. Από το 1994 έως το 2019 αποτελούσε τον ειδικό αντιπρόσωπο του Οργανισμού Ηνωμένων Εθνών για την διαφορά για το όνομα της πρώην Γιουγκοσλαβικής Δημοκρατίας της Μακεδονίας, στην οποία εμπλέκονταν η Βόρεια Μακεδονία και η Ελλάδα.

Ο Νίμιτς συμμετέχει και στο διοικητικό συμβούλιο του CDRSEE (Κέντρο Δημοκρατίας και Συμφιλίωσης Νοτιοανατολικής Ευρώπης).
Μπασμάλα

Η Μπασμάλα (αραβικά: بسملة "basmala"), γνωστή και από την αρχική φράση μπισμιλά ("Bismillah", بسم الله, "στο όνομα του Θεού") είναι το περιληπτικό ουσιαστικό για την ισλαμική φράση "b-ismi-llāhi r-raḥmāni r-raḥīmi". Είναι η φράση η οποία απαγγέλεται πριν από κάθε "σούρα" (κεφάλαιο) του Κορανιού – εκτός από την ένατη ("Ατ-τάουμπα") – καθώς και στο 27:30 και η οποία συνήθως μεταφράζεται «Στο όνομα του Θεού ελεήμονα, φιλανθρώπου». Από τις 113 φορές που εμφανίζεται ως αρχή σούρας, μόνο στην πρώτη θεωρείται ότι είναι άγια (āya), παντού ωστόσο θεωρείται τμήμα του ιερού κειμένου. 

Χρησιμοποιείται από τους μουσουλμάνους σε διάφορες περιστάσεις (για παράδειγμα στην καθημερινή προσευχή, σαλάτ) και συνήθως αποτελεί την πρώτη φράση στο προοϊμιο συνταγμάτων ισλαμικών χωρών.

:بسم الله الرحمن الرحيم

Στο σύστημα Unicode, τα αραβικά γράμματα της μπασμάλα κωδικοποιούνται ως μία λιγκατούρα στο σημείο U+FDFD.
Σαΐκ Ουμάρ Καν

Ο Σαΐκ Ουμάρ Καν (6 Μαρτίου 1975 – 29 Ιουλίου 2014) ήταν ο αρχίατρος της Σιέρα Λεόνε που προσπάθησε να περιορίσει την έξαρση του ιού Έμπολα 2014 στη χώρα του.

Ο ιολόγος φρόντισε πάνω από 100 ασθενείς πριν υποκύψει ο ίδιος στον ιό. Αναγνωρίστηκε ως "έθνικός ήρωας" από το Υπουργείο Υγείας της Σιέρα Λεόνε
Πομαράντσε

Το Πομαράντσε είναι πόλη και δήμος της επαρχίας της Πίζα, στην περιφέρεια της Τοσκάνης, περίπου 60 χιλιόμετρα νοτιοδυτικά της Φλωρεντίας και περίπου 60 χιλιόμετρα νοτιοανατολικά της Πίζα. 

Το τοπωνύμιο μαρτυρείται για πρώτη φορά το 1128 ως Ριπομαρράντσια (Ripomarrancia). Ενώ το πρώτο μέρος του ονόματος είναι το λατινικό "ripa" ("ακτή"), η ετυμολογία του δεύτερου μέρους είναι αβέβαιη, και θα μπορούσε να προέρχεται από το όνομα ενός Ρωμαίου, του Arranciae (ίσως ετρουσκικής καταγωγής). Μπορεί όμως το τοπωνύμιο να προέρχεται από το αρχαίο ιταλικό "pomarancia", που σημαίνει πορτοκάλι. Μέρος του δήμου υπήρξε το επίκεντρο σεισμού στις 2 Αυγούστου 1853 με μέγεθος 4.63 της κλίμακας Ρίχτερ, και του σεισμού στην περιοχή των Μεταλλοφόρων Λόφων στις 19 Αυγούστου 1970 με μέγεθος 5,01 της κλίμακας Ρίχτερ.

Το Πομαράντσε συνορεύει με τις εξής πόλεις / δήμους: Κάζολε ντ’ Έλσα, Καστελνουόβο Μαρίτιμο, Μοντεβέρντι Μαρίτιμο, Ραντικόντολι, Βολτέρρα. 

Το Πομαράντσε είναι η πατρίδα τριών ζωγράφων που πήραν το προσωνύμιο Πομαράντσο από αυτήν: ο Αντόνιο Τσιρτσινιάνι (1570-1630), ο Νικολό Τσιρτσινιάνι (1520-1597), και ο Κριστόφορο Ρονκάλι (περ. 1552-1626). 

Από το 1968 ως το 1992 βρισκόταν στο Σαν Νταλμάτσιο (San Dalmazio) το εργοστάσιο – σταθμός ηλεκτρικής ενέργειας Ιταλίας - Κορσικής -Σαρδηνίας. Σήμερα εκεί βρίσκεται ηλιακό πάρκο.
Φρυγανοτσίχλονο

Το Φρυγανοτσίχλονο είναι είδος τσιχλονιού της οικογένειας των επμπεριζίδων το οποίο είναι ενδημικό στη μεσόγειο. Αναπαράγεται στις ακτές τις Ανατολικής μεσογείου, κυρίως σε Ελλάδα, Κύπρο και Τουρκία. Είναι αποδημητικό και διαχειμάζει στο Σουδάν. Στην Ελλάδα το συναντάμε κυρίως στα νότια, στις ακτές τηςΗπείρου και της Θεσσαλίας, στη Χαλκιδική και σε όλη σχεδόν τη νησιωτική Ελλάδα, εκτός από την Κρήτη και την Κάρπαθο που τον χώρο τον καταλαμβάνει το Βλαχοτσίχλονο. 

Φωλιάζει στο έδαφος σε περιοχές με αραιή υποτυπώδη βλάστηση και γεννάει από τέσσερα με έξι αυγά. Η διατροφή του αποτελείται από σπόρους, ενώ τα νεαρά τρέφονται και με έντομα. Το αρσενικό έχει γκρι κεφάλι και ραβδώσεις στη ράχη Η κοιλιακή του χώρα είναι πορτοκαλί και το ράμφος του ροζ χρώματος. Τα θηλυκά και οι νεοσσοί έχουν λιγότερες ραβδώσεις.
Ελισαμπέτ Άλβαρες

Η Ελισαμπέτ Άλβαρες ή Ελίσαμπετ Άλβαρες ("Elizabeth Álvarez"), ισπανική προφορά ΔΦΑ: [elisaˈβet ˈalβaɾes], [eˈlisaβet], γεννημένη στις 30 Αυγούστου 1977 στη Σιουδάδ Χουάρες, Τσιουάουα, Μεξικό είναι μεξικανή ηθοποιός τηλενουβέλας. 

Σπούδασε στο Centro de Educación Artística της Televisa (CEA - Κέντρο της Καλλιτεχνικής Εκπαίδευσης) 

Συμμετείχε στη τηλενουβέλα "Las Vías del Amor" παίζοντας την Σόνια.

Η Ελισαμπέτ Άλβαρες επιλέχθηκε για να είναι στην τρίτη έκδοση του Big Brother VIP, αλλά αποβλήθηκε το 2004. Η Ελισαμπέτ παντρεύτηκε τον συμπρωταγωνιστή τηλενουβέλας της, Χόρχε Σαλίνας, στις 15 Οκτωβρίου 2011.
BBC Radio Shropshire

Το BBC Radio Shropshire ("BBC Ραδιόφωνο Σρόπσαϊρ") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Σρόπσιρ. Ξεκίνησε να εκπέμπει στις 23 Απριλίου του 1985 από τα στούντιό του, τα οποία βρίσκονται στο Σρούσμπερι στους 96.0, 90.0, 95.0 και 104.1 στα FM. Από τις 31 Ιανουαρίου του 2001, ο σταθμός εκπέμπει και μέσω ψηφιακού ραδιοφώνου. Ο σταθμός διαθέτει στούντιο στο Τέλφορντ.

Μετά τα μεσάνυχτα, όταν ο σταθμός δεν έχει δικό του πρόγραμμα, αναμεταδίδει τις βραδινές εκπομπές του BBC Radio 5 Live, όπως την εκπομπή "Up All Night".
Οίκος του Αννόβερου

Ο Οίκος του Αννόβερου, γερμ.: Haus von Hannover, είναι μία γερμανική βασιλική δυναστεία, η οποία κυβέρνησε στο παρελθόν το Δουκάτο του Μπράουνσβαϊγκ-Λύνεμπουργκ, το Βασίλειο του Αννόβερου, το Βασίλειο της Μεγάλης Βρετανίας, το Βασίλειο της Ιρλανδίας και το Ηνωμένο Βασίλειο της Μεγάλης Βρετανίας και της Ιρλανδίας. Ο τωρινός επικεφαλής του Οίκου είναι ο Ερνέστος-Αύγουστος Ε΄ πρίγκιπας του Αννόβερου, του οποίου θεία ήταν η Βασίλισσα της Ελλάδας Φρειδερίκη, που επίσης προερχόταν από τον Οίκο του Αννόβερου.

Ο Οίκος είναι πλάγιος κλάδος του Οίκου των Γουέλφων ή -όπως επίσης ονομάζεται- Οίκου των Έστε. Το 1884 απεβίωσε ο τελευταίος του μεσαίου κλάδου των Γουέλφων, ο Γουλιέλμος, δούκας του Μπράουνσβαϊγκ και τον διαδέχθηκε ο Ερνέστος Αύγουστος Β΄ ως ο πρεσβύτερος του νεότερου κλάδου Γουέλφων-Αννόβερου.
Αμπού Μπακρ αλ-Μπαγκντάντι

Ο Αμπού Μπακρ αλ-Μπαγκντάντι (28 Ιουλίου 1971 - 26 Οκτωβρίου 2019) ήταν χαλίφης του Ισλαμικού Κράτους, με καταγωγή από την Σαμάρα του Ιράκ. Είχε συλληφθεί από τους Αμερικανούς το 2004. Το 2010 ανέλαβε το παρακλάδι της Αλ Κάιντα στο Ιράκ μετά τον θάνατο του Αμπού Μουσάμπ Αλ Ζαρκάουι. Η ανάπτυξη του Ισλαμικού κράτους στην Συρία τον έφερε σε ανταγωνισμό με το Συριακό παρακλάδι της Αλ Κάιντα, την οργάνωση Αλ Νούσρα. Στην συνέχεια η Αλ Κάιντα ζήτησε από τον Αλ Μπαγκντάντι να περιορίσει την δράση του Ισλαμικού κράτους στο Ιράκ, έτσι εκείνος αρνήθηκε με αποτέλεσμα να αποκηρυχθεί τον Φεβρουάριο του 2014. Το ισλαμικό κράτος δεν έχει αναγνωριστεί διεθνώς, ενώ έχει καταλάβει με τη βία τα εδάφη του Ιράκ και της Συρίας. Από τις 4 Οκτωβρίου 2011, οι Ηνωμένες Πολιτείες Αμερικής είχαν κατατάξει τον αλ-Μπαγκντάντι στη λίστα της διεθνούς τρομοκρατίας, ενώ μάλιστα είχε ανακοινωθεί και η αμοιβή των 10 εκατομμυρίων δολαρίων για οποιαδήποτε πληροφορία οδηγεί στην αιχμαλωσία του ή το θάνατό του. 

Στις αρχές του Ιουλίου του 2014, με ένα ηχογραφημένο μήνυμα, ο αλ-Μπαγκντάντι είχε καλέσει τους απανταχού Μουσουλμάνους να γίνουν «πρωταθλητές στην θρησκεία του Αλλάχ» και στον "ιερό πόλεμο", καθώς και να μεταναστεύσουν στο Ισλαμικό Κράτος, το οποίο χαρακτήρισε ως «Σπίτι του Ισλάμ».

Στις 11 Ιουλίου του 2017, το Ισλαμικό κράτος επιβεβαίωσε τον θάνατό του. Το Ρώσικο Υπουργείο Άμυνας είχε ειδοποιήσει το Ισλαμικό κράτος για επίθεση του ρώσικου στρατού από αέρος εναντίον του Αμπού Μπακρ αλ-Μπαγκνάντι. Ο διάδοχός του στην εξουσία της τρομοκρατικής οργάνωσης "Ισλαμικό κράτος" είναι ο γιος του Αμπού Ομάρ αλ-Μπαγκντάντι. Ο θάνατος του Αμπού Μπακρ αλ-Μπαγκνταντί δεν επιβεβαιώνεται με επίσημα στοιχεία καθώς η ΗΠΑ δεν αποδέχεται το ενδεχόμενο του θανάτου.. Με ένα ηχητικό απόσπασμα με τη φωνή του Αμπού Μπακρ αλ Μπαγκντάντι, ηγέτη του Ισλαμικού Κράτους, δημοσιεύτηκε την Πέμπτη 28/9/2017 σε ένα προπαγανδιστικό μέσο που συνδέεται με την τζιχαντιστική οργάνωση, σε μια πρώτη εμφάνιση του Μπαγκντάντι έπειτα από έναν χρόνο.